burgasdotpro/wikipedia huggingface dataset:
Bačova žena

Bačova žena je slovenské dramatické dielo, žánru tragédia. Napísal ho v roku 1928 spisovateľ Ivan Stodola. Príbeh sa odvíja okolo ženy, ktorá sa stáva manželkou dvoch mužov. Bačova žena je hra, v ktorej sa nachádza sociálne motivovaná zrážka človeka s osudom.
Príbeh.
Príbeh sa odohráva v čase hospodárskej krízy v medzivojnovom období v Demänovskej doline, kde bol v tom čase ťažký život. Hlavná hrdinka je mladá žena, Eva Muranicová, ktorej manžel Ondrej odchádza do Spojených štátov zarobiť peniaze a plánuje sa čoskoro vrátiť. Nájde si tam prácu v bani, v ktorej sa ale stane nehoda a on sa pri nej zraní a stratí pamäť. Preto prestane písať listy, a tak ho úrady vyhlásia za mŕtveho.
Eva sa teda potom rozhodne po druhýkrát vydať za baču Michala a s ním porodí druhé dieťa (prvé mala s Ondrejom). Ondrejovi sa však náhle v Amerike vráti pamäť pri vlakovom nešťastí. Rozhodne sa vrátiť na Slovensko aj so zarobenými peniazmi. Na Slovensku odkúpi jedno panstvo a prepíše ho na Evu. Až potom sa ale dozvie, že jeho žena Eva ho považovala za mŕtveho a teraz má už iného manžela.
Po tom, ako sa to Ondrej dozvie, si začne plne uvedomovať, v akej situácii sa ocitol. Keďže nenachádza konkrétneho vinníka, začne obviňovať Boha. Vzápätí svoje slová a činy síce oľutuje, ale zmení sa na surového a bezcitného človeka.
V tomto bode sa dej dostáva do zlomového bodu, kedy Ondrej trvá na tom, aby sa Eva aj s deťmi vrátila k nemu. Michal s tým ale nesúhlasí. Eva nevie, čo má robiť, pretože jej hlavne záleží na jej deťoch, a tak v závere spácha samovraždu, čím sa obetuje, ale ešte predtým prosí oboch mužov, aby sa postarali o jej deti.
Idea diela.
Autor Ivan Stodola v tomto diele vyzdvihuje najmä Evinu materinskú lásku a obetavosť a kritizuje vtedajšiu spoločnosť. Dáva do popredia poznanie, že ani peniaze nedokážu vrátiť stratené šťastie a rodinu. V diele sa nachádzajú tiež rôzne sociálne motívy, napríklad keď autor opisuje ťažký život Evy s Ondrejom, potom po jeho odchode, ťažký život samej Evy len s dieťaťom, alebo opisuje namáhavú prácu Ondreja v bani.
Zaujímavosť.
Dráma "Bačova žena" poslúžila v roku 1946 ako námet celovečerného filmu "Varúj...!", ktorý nakrútil režisérsky tandem Martin Frič a Paľo Bielik. Hlavnú postavu Ondreja Muranicu vytvoril Paľo Bielik, jeho ženu Evu stvárnila česká herečka Jiřina Štěpničková a Miša hral ako svoj filmový debut Július Pántik.
Olympijská dedina vo Vancouveri

Olympijská dedina vo Vancouveri ("Vancouver Olympic Village" – "VOV") je olympijská dedina, ktorá sa nachádza v kanadskom meste Vancouver pre účely ubytovania športovcov, trénerov a športových funkcionárov počas Zimných olympijských a paralympijských hier v roku 2010. Rozprestiera sa na ploche o veľkosti na ktorej je umiestnených 600 ubytovacích jednotiek pre viac ako 2 800 športovcov, trénerov a funkcionárov.
Olympijská dedina sa rozprestiera na mieste bývalej priemyselnej zóny na ktorej sa až donedávna nachádzali poväčšine iba parkoviská. Leží na pobreží u juhovýchodnej strany zálivu False Creek, na sever od 2 Avenue medzi ulicami Quebec Street a Manitoba Street. Na juh od budovy Science Worldu je jej nábrežie súčasťou vancouverského nábrežia – promenády pre chodcov a cyklistov.
Olympijská dedina vo Whistleri ("Whistler Olympic and Paralympic Village" – "WOPV") sa nachádza v meste Whistler a takisto bola využitá pre účely Zimných olympijských a paralympijských hier v roku 2010. Je menšia ako tá vo Vancouveri, prichýli viac ako 2 400 športovcov, trénerov a funkcionárov, pričom 450 lôžok bolo špeciálne upravených pre potreby vozičkárov. Prípravné práce sa začali v roku 2006, pričom samotná výstavba sa rozbehla v marci 2007. Dokončená bola v lete v roku 2009.
Výstavba.
Prípravné práce sa spolu s výstavbou začali vo februári 2006. Dokončená bola v novembri 2009, po jej dokončení bola zverená do správy Organizačného výboru pre olympijské hry vo Vancouveri – "Vancouver Organizing Committee" ("VANOC") s cieľom používať dedinu počas konania olympijských hier. Po ich skončení sa 7. apríla 2010 olympijská dedina vrátila späť do vlastníctva mesta Vancouver. Následne bola prestavaná na obytnú zónu so spoločenským a kultúrnym strediskom, tromi jaslami, základnou školou, parkom a verejným námestím.
Stronghold

Stronghold je počítačová hra žánru RTS, zasadená do stredovekého Anglicka. Bola vytvorená v roku 2001 spoločnosťou Firefly Studios.
Gameplay.
Herný systém kombinuje výstavbu stredovekého opevnenia s bojovými akciami, ako je obrana hradov alebo ich dobývanie. Hráčsku popularitu si vyslúžila táto séria inovatívnou a ľahko pochopiteľnou výstavbou a potrebou kombinácie rôznych druhov bojových jednotiek.
Vďaka nízkym hardvérovým nárokom, jednoduchému ovládaniu a možnosti hry viac hráčov sa Stronghold hráva súťažne, podobne ako série Starcraft alebo Age of Empires.
V roku 2002 bola vydaná hra Stronghold: Crusader, prenášajúca dej z Anglicka na blízky východ v čase križiackych výprav.
Princíp hry.
Hráč sa ocitá v úlohe vládcu jednoduchého opevnenia. Jeho úlohou je väčšinou vylepšiť opevnenie na určitú úroveň, napríklad budovaním hradieb alebo náboženských budov. Iná možnosť je odraziť útok nepriateľskej armády alebo zničenie nepriateľského hradu vlastnými bojovými jednotkami. Všetky tieto činnosti vyžadujú určité suroviny a peniaze. Pre príjem surovín, ako je drevo alebo kameň, je potrebné postaviť hospodárske budovy a zabezpečiť dostatok pracovníkov na ich chod.
Peňažná politika je vytvorená z obchodu so surovinami a z výberu daní. Na vyberanie daní je potrebné dať obyvateľom rôzne protihodnoty. Tých je dokopy 6:
Peniaze sú potom potrebné na výcvik armády, stavbu náboženských alebo zbrojárskych budov. 
Popularita.
Popularita klesá alebo stúpa pri uvážení potrieb populácie a je vyjadrovaná v percentách. Výrazné klesanie spôsobuje napríklad nedostatok potravy alebo príliš vysoké dane, zvyšovanie spôsobuje napríklad postavenie hostincov, kostolov alebo zníženie daní. Pri popularite pod 50% sa znižuje počet obyvateľov, pri plnej popularite sa populácia zvyšuje maximálnou rýchlosťou.
Armáda.
Vytvorenie a udržiavanie armády vyžaduje peniaze, obyvateľov a výzbroj. Výroba výzbroje je veľmi nákladná a rôznorodá. V závislosti na vyrábaných druhoch zbraní je možné vytvárať len určité druhy jednotiek. Strelecké jednotky majú zvýhodnený dostrel v závislosti od umiestnenia, čo je hlavný dôvod používania hradieb a brán.
Špecializáciou hry sú rôznorodé obranné a útočné vojenské stroje, ako baranidlá, rebríky či katapulty, určené na dobýjanie brán a obranných múrov.
Zámok Kronborg

Zámok Kronborg je opevnený renesančný zámok v Dánsku. Bol postavený v roku 1420 Erikom VII. Pomoranským ako hrad Krogen. 
Od roku 1429 bol využívaný na výber sundského cla od lodí, ktoré chceli preplávať cez Öresund. V rokoch 1574 – 1584 dal dánsky kráľ Frederik II. zámok prestavať v štýle holandskej renesancie. V tejto dobe bolo aj zosilnené opevnenie. Dodnes sa tu nachádza skupina kanónov pripravených pôvodne na streľbu na lode, ktoré by chceli prejsť bez zaplatenia cla. V roku 1629 okrem zámockej kaplnky celý zámok vyhorel, ale ešte v tom istom roku Kristián IV. poveril Hansa van Steenwinckela jeho znovupostavením. Práce trvali až do roku 1639, kedy až na pár chýbajúcich detailov v interiéri a chýbajúcu špičku južnej veže, bol zámok znovu postavený. V rokoch 1785 – 1926 slúžil zámok ako kasárne. Od roku 2000 patrí Kronborg medzi pamiatky svetového dedičstva UNESCO. 
Interiér zámku je pomerne skromne zariadený nábytkom, väčšinou holandským zo 17. storočia. Banketová sála sa radí so svojimi 62x11 metrami k najväčším v severnej Európe. V minulosti bola pri slávnostných príležitostiach vyzdobená štyridsiatimi gobelínmi s votkanými portrétmi 100 dánskych kráľov. Po požiari ich zostalo len sedem. 
Zámocká kaplnka má vyrezávaný, silno pozlátený drevený interiér. Súčasťou zámku sú i kasematy, ktoré slúžili ako sklad potravín i väznica pre politických väzňov. Sedí tu socha spiaceho Holgera Dána (Holger Danske), národného symbolu Dánska. Podľa legendy sa prebudí zo svojho spánku až bude krajine najhoršie a pomôže zahnať nepriateľov Dánska. Práve do Kronborgu umiestnil anglický dramatik William Shakespeare dej Hamleta.
Vrstvená pyramída

Vrstvená pyramída alebo Guľatá pyramída () je nedokončená stupňovitá pyramída pri dnešnej dedine Záwíja al-Arján v Egypte.
Podľa zachovanej štruktúry ju egyptológovia kladú do 3. dynastie, za Sechemchetovu pyramídu. Staviteľ nie je známy, v jednej z mastáb, ktoré sa nachádzajú na príslušnom pohrebisku, boli nájdené predmety s Horovým menom kráľa Chabu, ktoré však nie je totožné s oficiálnym trónnym menom panovníka. Z nadzemnej časti sú obnažené nedokončené sklonené vrstvy jadra, čo dalo pyramíde meno. Subštruktúra sa podobá Sachemchetovej pyramíde, je však jednoduchšia, ale zato vývojovo pokročilejšia. Dnes sa nachádza v uzatvorenom vojenskom priestore a to znemožňuje jej ďalší výskum.
Opátstvo Saint-Savin-sur-Gartempe

Opátstvo Saint-Savin-sur-Gartempe je francúzske opátstvo v obci Saint-Savin, v departemente Vienne v regióne Poitou-Charentes.
Začiatky opátstva siahajú až do 11. storočia, celé je postavené v románskom slohu. Je známe najmä kvôli veľkému množstvu nástenných malieb.
Vďaka mimoriadnej historickej a umeleckej hodnote je od roku 1983 zapísané na zozname svetového kultúrneho dedičstva UNESCO.
Katedrála svätého Štefana (Bourges)

Katedrála svätého Štefana je mohutná francúzska katedrála v meste Bourges, je sídlom arcibiskupa. Rovnako ako katedrála v Chartres, i katedrála v Bourges sa začala stavať len niekoľko rokov pred koncom 12. storočia (1195). Dokončená bola až v roku 1270. Celú stavbu navrhol architekt Paul-Louis Boeswillwald.
Od roku 1992 je katedrála zapísaná na zozname svetového dedičstva UNESCO.
Architektúra.
Stavba bola postavená v období vrcholnej francúzskej gotiky. Katedrála je dlhá 124 metrov, široká 41 metrov a 37 metrov vysoká. Loď katedrály je 15 metrov široká a 37 metrov dlhá s výškou 20 metrov. Strechu tvorí šesťdielna rebrová klenba. Nosné múry sú doplnené o oporné oblúky, ktoré pomáhajú prenášať zaťaženie.
Externé odkazy.
Sacred Destinations: Bourges Cathedral
Pútnické miesta na ceste do Santiaga de Compostela vo Francúzsku

V roku 1998 bol na zoznam svetového dedičstva UNESCO zapísaný rad francúzskych miest priamo súvisiacich s tradičnými púťami do Santiaga de Compostela v západnom Španielsku. Väčšinou ide o katedrály, kostoly a pod.
Externé odkazy.
Pútnické miesta do Santiaga de Compostela na stránkach UNESCO i so zoznamom oblastí
Zoznam španielskych kráľovien

Zoznam španielskych kráľovien zahŕňa manželky panovníkov Španielskeho kráľovstva, ktorým patril titul kráľovná, začínajúc rokom 1556 kedy na španielsky trón nastúpil prvý kráľ zjednotených kráľovstiev, Karol I., patriaci k Habsburskej dynastii. Tieto ženy samy nevládli, maximálne boli regentkami za svoje neplnoleté deti. 
Pre prehľadnosť sú kráľovné radené podľa vládnucích dynastií, ku ktorým patrili ich manželia.
Na španielskom tróne sa vystriedali štyri vládnuce dynastie:
Mount Colah

Mount Colah je sídlisko severného Sydney, štátu Nový Južný Wales, Austrália. Nachádza sa severozápadne od centra Sydney, v miestnej časti (zastupiteľstve) Hornsby, ktoré je súčasťou časti severné Pobrežie – North Shore.
Mount Colah leží severne od Hornsby, najbližšieho väčšieho mestského centra. Je jedným z najsevernejších sídlisk Sydney, takisto je aj druhým najvyššie položeným sídliskom mesta. Mount Colah je bohaté na zeleň, jeho ulice sú natlačené popri Pacific Highway. Na východe hraničí s Národným Parkom Ku-ring-gai.
História.
Mount Colah bol pôvodne nazývaný "Colah" – názov, ktorý bol prvýkrát použitý prírodovedcom Georgeom Caleym pri popisovaní koaly v liste botanikovi Joesephovi Banksovi. Keď sa v roku 1906 stalo Hornsby krajským mestom, bol názov zmenený na Mount Colah (vrch Colah).
Cez Mount Colah prechádza diaľnica F3 Sydney – New Castle. Bola vybudovaná v roku 1988 a otvorená v roku 1989. V blízkosti je golfový park v Asquith (južne od diaľnice). Nachádzajú sa tu aj stavby z druhej svetovej vojny.
Doprava.
Hlavnými dopravnými tepnami sú cesty Pacific Highway a Ku-ring-gai chase. Diaľnica F3 Sydney – New Castle prechádza pozdĺž východnej časti sídliska, má výjazd a vjazd z Mount Colah smerom do Sydney. Diaľnica je miestom opakujúcich sa dopravných zápch pri dopravných nehodách medzi Mount Colah a Berowra. 
Vlaková stanica Mount Colah je na hlavnej severnej železničnej trati. 
Premáva tu aj pravidelná autobusová linka.
Obchodná časť.
Malá skupina obchodov sa nachádza popri Pacific Highway. Nachadzaju sa tam pizzeria, požičovňa filmov, pošta ako i zelovoc
Škola.
Mount Colah ma verejnú základnú školu ktorá sa nachádza na vychodnej strane od železnice
Obytná časť.
Niektoré názvy ulíc sú odvodené z legendy o kraľovi Arthurovi ako napríklad Merlinova ulica, Lancelotova ulica, ulica Okrúhleho stola alebo Arthurov okruh.
Paroh

Parohy alebo parožie sú plné kostené útvary na lebke, bývajú rozkonárené a pozdĺžne ryhované. Zvieratá ich pravidelne každý rok zhadzujú.
Na čele im zostáva len výbežok čelovej kosti – pučnica, na ktorej opätovne začne rásť nový paroh. Parohy prirastajú zvrchu, takže najstaršia časť zostáva vždy pri pučnici.
Parohy môžeme nájsť u samcov prežúvavých párnokopytníkov, ako sú jelene, srnce, daniele či losy. Špecifický je sob polárny ("Rangifer tarandus"), je to jediný druh, u ktorého sa parohy vyvíjajú aj samiciam.
Štvorsten

Štvorsten alebo tetraéder je mnohosten, ktorý má práve štyri steny tvorené trojuholníkmi. Steny pravidelného štvorstenu sú tvorené rovnostrannými trojuholníkmi a je jedným z Platónskych telies.
West extraliga 1999/2000

West extraliga 1999/2000 bola siedmou sezónou hokejovej extraligy. Víťazom sa stalo družstvo HC Slovan Bratislava, ktoré porazilo vo finále HKm Zvolen 3:2 na zápasy v sérii hranej na 3. víťazné zápasy. Vypadlo družstvo HK Spišská Nová Ves, ktoré v nasledujúcej sezóne nahradilo družstvo MHC Martin.
Vasilij Nikolajevič Pankov

Vasilij Nikolajevič Pankov (), (* 15. august 1968, Minsk) je bývalý bieloruský hokejista, v súčasnosti tréner prvého ženského celku v histórii Bieloruska Pantera Logojsk. Hrával v rokoch 1986 až 2002 na pozícií útočníka. Jeho mladší brat Dmitrij je tiež bývalý bieloruský hokejový reprezentant.
So svojou kariérou začal v drese Dinama Minsk, kde odohral deväť sezón. V sezónach 1993-94 a 1994-95 získal v jeho drese majstrovský titul a zároveň bol v týchto sezónach zaradený do All-Star bieloruskej ligy. V roku 1995 získal ocenenie Najlepší hráč ligy. Po sezóne 1994/95 prestúpil do ruského superligového klubu Lada Togliatti, kde odohral dve sezóny. Vo svojej prvej sezóne v drese Togliatti získal ligový titul a zároveň aj európsky pohár. Celkovo odohral za tento klub 111 zápasov v lige, v ktorých si pripísal 67 bodov.
Pred sezónou 1997/98 sa stal posilou slovenského extraligového klubu HC Slovan Bratislava. Za Slovan odohral tri sezóny v ktorých dvakrát získal majstrovský titul. V roku 2000 prestúpil do nemeckého klubu Augsburger Panther.
Reprezentácia.
Pankov bol od roku 1994 stabilným členom bieloruskej reprezentácie. Reprezentoval Bielorusko na Majstrovstvách sveta C-kategórie 1994 a 1995, B-kategórie 1997, Zimných olympijských hrách 1998 a 2002 a Majstrovstvách sveta A-kategórie 1999, 2000 a 2001. Na Zimných olympijských hrách 1998, na ktorom obsadilo Bielorusko 4. miesto, mal po zápase o tretie miesto pozitívny nález na nandrolón v krvi.
Trénerská dráha.
Od roku 2005 pôsobí ako tréner pri Bieloruskom národnom hokejovom mužstve do 18 rokov. Na MS juniorov 2007 bol asistentom trénera Andreja Gusova a o rok neskôr bol hlavným trénerom.
V roku 2010 sa stal trénerom novovzniknutého bieloruského ženského celku Pantera z mestečka Logojsk. Ide o prvý ženský klub v histórii Bieloruska a v sezóne 2010/11 v ňom budú pôsobiť aj dve slovenské olympioničky Petra Pravlíková a Martina Veličková. Pantera bola v sezóne 2010/11 účastníkom spoločnej lotyšsko-estónsko-bieloruskej ligy, ktoraj sa stala víťazom.
Roh (biológia)

Roh je:
Ako rohy sa často označujú aj rôzne identické či podobné útvary vyhynutých živočíchov (nie len cicavcov). 
Zástupcovia čeľade jeleňovité nemajú rohy, ale parohy.
Turovité.
Rohy turovitých sa skladajú z dvoch častí – kosteného násadca z čelovej kosti a tzv. tulca – vlastného tela rohu (tulec môže byť použitý aj vo význame synonyma pre slovo roh). 
Rohy môžu byť rôzne pokrútené, ale nikdy sa nerozvetvujú ako parohy. Ide o deriváty pokožky, vznikajú postupne po celý život jej rohovatením, podobne ako ľudské nechty. Dorastajú odspodku takže najstaršia časť je vždy navrchu.
Rohy rastú samcom aj samiciam. Sú priečne vrúbkované, pretože v zime rastú pomalšie a v lete rýchlejšie. Vďaka tomu môžeme pomerne presne určiť vek zvieraťa (ide o niečo podobné ako pri letokruhoch stromov).
Rohy má napríklad muflón lesný "(Ovis musimon)", kamzík vrchovský "(Rupicapra rupicapra)" či kozorožec alpský "(Capra ibex)".
Strategická hra v reálnom čase

Strategická hra v reálnom čase (iné názvy: real-time strategy, stratégia v reálnom čase, nespisovne "realtimová stratégia"), skr. RTS, je typ strategickej počítačovej hry, ktorej dej neprebieha v ťahoch.
Prvou počítačovou hrou typu RTS bola Dune II, ktorej autorom bol Brett Sperry.
Systém hry.
Princípom stratégie v reálnom čase je ekonomický alebo vojenský súboj v rovnakom čase. Každá zo strán môže vyvíjať strategické aktivity (presun jednotiek, stavba železnice...), kým druhá strana vykonáva svoje aktivity na odlišnom mieste. Je to teda protiklad ku ťahovým stratégiám, kde sa akcie hráčov striedajú po určitom čase.
Nástupca RTS.
Za nástupcu stratégií RTS sa niekedy spomína RPS, Role Playing Strategy, kombinujúca prvky RTS a RPG. Hráč ovláda svoje jednotky, ktoré väčšinou bojom získavajú skúsenosti, otvárajúce nové možnosti a posilňujúce charakterové vlastnosti. Zástupcami tejto kategórie sú hry Warcraft 3 a Battle for Middle Earth.
The Suite Life of Zack &amp; Cody

The Suite Life of Zack &amp; Cody je americký sitkom od Dannyho Kallisa a Jima Geoghana, ktorý mal premiéru 18. marca 2005 na stanici Disney Channel.
Seriál je príbehom dvojičiek Zacka a Codyho Martina, ktorí bývajú spolu so svojou rozvedenou matkou Carey v hoteli Tipton. Carey tam pracuje ako speváčka a môže si dovoliť so svojimi deťmi bývať v päť hviezdičkovom hoteli v Bostone (Massachusetts).
Jakub Grajchman

Jakub Grajchman (* 25. júl 1822, Hybe – † 9. jún 1897, Hybe) bol slovenský básnik a dramatik, pedagóg, podporovateľ štúrovského hnutia. 
Biografia.
Študoval na gymnáziu v Kežmarku, na ev. lýceu v Levoči a v Bratislave, na univerzite v Halle a v Berlíne. Stal sa učiteľom v Bratislave a v Košiciach.
Po stránke literárnej tvorby Grajchman nepatril síce k najpoprednejším štúrovcom, ale jeho diela boli veľmi obľúbené medzi pospolitým ľudom. Populárne boli najmä jeho balady a veršované povesti, ktoré vyšli súborne ako "Básnické spisy Jakuba Grajchmana". Vydal ich v Ružomberku v roku 1890 vydavateľ a tlačiar Karol Salva.
Okrem poézie písal Grajchman aj divadelné hry. Ochotníkom sa najviac páčila veselohra "Kto zaplatí nohavice?", z roku 1867. Hra upútala natoľko aj našich súčasníkov, že bola spracovaná aj v rozhlasovej podobe a tiež vysielaná. Napísal aj ľúbostnú drámu "Ako to bolo?", ktorej premiéra sa však uskutočnila až štvrť storočia po autorovej smrti v roku 1922. 
Väčšinu tvorivého života prežil v Liptovskom Mikuláši a Liptovskom Hrádku. Vykonával tam funkciu notára a súdneho radcu. Na sklonku života sa vrátil do rodných Hýb, kde aj zomrel. Jeho rodný dom sa v obci zachoval dodnes a je z neho "Pamätný dom básnika Jakuba Grajchmana." Na cintoríne je jeho hrob s náhrobníkom.
Zaujímavé je, že svoje nemecky znejúce priezvisko po celý život dôsledne písal slovenským pravopisom.
William Thomas Tutte

William Thomas Tutte (* 14. máj 1917, Newmarket, Suffolk, Spojené kráľovstvo – † 2. máj 2002, Kitchener, Ontário, Kanada) bol britský, neskôr kanadský matematik a kryptológ. Počas druhej svetovej vojny sa mu podarilo rozlúštiť významný nemecký šifrovací systém, čo malo dôležitý vplyv na oslobodenie Európy spojeneckými vojskami. V matematike je významná jeho práca v oblasti kombinatoriky a teórie grafov. Podstatne tiež prispel k teórii matroidov.
Wolfgang Pauli

Wolfgang Ernst Pauli (* 25. apríl 1900, Viedeň, Rakúsko – † 15. december 1958, Zürich, Švajčiarsko) bol rakúsky teoretický fyzik. 
Je známy predovšetkým vďaka svojej práci v oblasti teórie spinov. V roku 1945 dostal Nobelovu cenu za objav vylučovacieho princípu pomenovaného po ňom Pauliho vylučovací princíp.
Hillcrest Park

Hillcrest Park sa nachádza v kanadskom meste Vancouver, v mestskej časti Riley Park-Little Mountain. Leží na sever od parku Queen Elizabeth Park a na západ od Riley Parku.
V blízkosti Hillcrest Parku sa nachádza bejzbalový štadión Nat Bailey Stadium, ktorý je domovským štadiónom bejzbalového klubu Vancouver Canadians, Millennium Sports Centre a Vancouver Racquets Club. V juhozápadnej časti parku sídli Vancouver Curling Club.
Pre účely zimných olympijských hier, ktoré sa vo Vancouveri budú konať v roku 2010, sa rozbehla výstavba nového curlingového komplexu, nazvaného Vancouver Olympic Centre, ležiaceho tesne vedľa Millennium Sports Centre. Bude v ňom nové spoločenské stredisko, knižnica, ľadové ihrisko, curlingová aréna a krytá plaváreň Percy Norman Aquatic Centre. Výstavba sa začala v marci 2007, pričom väčšina prác bola dokončená vo februári 2009. Budova plavárne bude dokončená až na jeseň toho istého roku. Posledné stavebné úpravy zamerané na dokončenie spoločenského strediska sa rozbehnú až po ukončení zimných olympijských hier.
Mendoza (mesto v Argentíne)

Mendoza je hlavné mesto provincie Mendoza v Argentíne. Leží v severnej časti provincie Mendoza a západnej časti krajiny na úpätí Ánd. Pri sčítaní ľudu v roku 2010 malo mesto 114 893 obyvateľov (bez predmestí). V súčasnosti sa počet obyvateľov celej metropolitnej oblasti Mendoza udáva na 1 032 800 ľudí, čo túto oblasť radí na štvrté miesto v rámci metropolitných oblastí v Argentíne podľa počtu obyvateľov. Mesto bolo založené v roku 1561.
Mendozou prechádza hlavná cesta spájajúca hlavné mesto Argentíny Buenos Aires s hlavným mestom Čile Santiagom. Najvyšší vrch Ameriky Aconcagua je od mesta vzdialený iba 200 km. Mendoza je tak zástavkou pre veľké množstvo turistov, ktorí vyhľadávajú okolitú prírodu a venujú sa rôznym športovým aktivitám. Mesto je tiež centrom produkcie argentínskeho vína a olivového oleja. Miestne víno a miestne vinohrady sú taktiež cieľom množstva turistov.
David Carradine

David Carradine (rodným menom John Arthur Carradine, * 8. december 1936, Los Angeles, Kalifornia, USA – † 3. jún 2009, Bangkok, Thajsko) bol americký herec, ktorého preslávili jeho úlohy majstrov bojových umení v seriáloch Kung-fu, , či v dvojdielnom filme Kill Bill.
Vancouver Olympic/Paralympic Centre

Vancouver Olympic/Paralympic Centre je nový curlingový komplex nachádzajúci sa v kanadskom meste Vancouver, v mestskej časti Riley Park-Little Mountain v Hillcrest Parku.
Bude slúžiť počas zimných olympijských hier, ktoré sa vo Vancouveri budú konať v roku 2010. V jeho priestoroch bude nové spoločenské stredisko, knižnica, ľadové ihrisko, curlingová aréna a krytá plaváreň Percy Norman Aquatic Centre. Výstavba Vancouver Olympic/Paralympic Centre sa začala v marci 2007, pričom väčšina prác bola dokončená vo februári 2009. Budova plavárne bude dokončená až na jeseň toho istého roku. Posledné stavebné úpravy zamerané na dokončenie spoločenského strediska sa rozbehnú až po ukončení zimných olympijských hier.
Yann Arthus-Bertrand

Yann Arthus-Bertrand (* 13. marec 1946, Paríž, Francúzsko) je francúzsky fotograf známy predovšetkým svojimi leteckými fotografiami.
Bertrand bol spočiatku veľký špecialista na fotografiu zvierat. Posledných pätnásť rokov sa však venuje projektu, ktorý si kladie za cieľ zachytiť našu planétu pre dokumentačné a politické účely. Odvtedy už publikoval cez šesťdesiat kníh fotografii snímok prevažne snímaných z vrtuľníka alebo z teplovzdušného balóna a stal sa jedným z najväčších odborníkov na leteckú fotografiu. Jeho snímky sa často objavujú v prestížnych časopisoch ako National Geographic.
Ruxandra Dragomirová

Ruxandra Dragomirová, (* 24. október 1972, Piteşti, Rumunsko) je bývalá rumunská profesionálna tenistka. Počas svojej kariéry vyhrala 4 turnaje WTA v dvojhre a 7 turnajov vo štvorhre.
Hideki Jukawa

Hideki Jukawa (; * 23. január 1907, Tokio, Japonsko – † 8. september 1981, Kjóto) bol japonský teoretický fyzik, ktorý sa zaoberal hlavne teóriou elementárnych častíc. 
V roku 1949 dostal Nobelovu cenu za predpoveď existencie mezónov na základe teoretického výskumu jadrových síl.
Andy Selva

Andy Selva (* 25. máj 1976, Rím, Taliansko) je sanmarínsky futbalista, ktorý hráva na pozícii útočníka. V súčasnosti je hráčom talianskeho klubu US Sassuolo Calcio.
Kariéra.
Reprezentačná.
V súčasnosti je kapitánom sanmarínskej reprezentácie a je aj jej najlepším strelcom histórie.
"(Stav k: 13. septembru 2009)"
Posadas

Posadas je hlavné mesto provincie Misiones v Argentíne. Leží na východnom brehu rieky Paraná oproti paraguajského mesta Encarnación. Je vzdialené asi 1 300 kilometrov od hlavného mesta Argentíny Buenos Aires a 300 kilometrov od mesta Corrientes. Pri sčítaní ľudu v roku 2010 malo mesto 275 028 obyvateľov. Celá metropolitná oblasť Posadas má v súčasnosti 353 100 obyvateľov. Mesto bolo založené v roku 1615.
Posadas je regionálnym centrom vlády, kultúry a hospodárstva. Významný podiel na hospodárstve mesta má výroba nábytku, potravinársky, textilný a tabakový priemysel. Dôležité miesto má aj miestny riečny prístav, ktorý je využívaný nie len na ekonomické účely, ale i na rekreačné využitie.
Dánske národné futbalové mužstvo

Dánske národné futbalové mužstvo reprezentuje Dánsko na medzinárodných futbalových akciách, ako sú Majstrovstvá sveta alebo Európy. Založené bolo v roku 1908. Najväčším úspechom Dánskeho futbalového mužstva je víťazstvo na majstrovstvách Európy v roku 1992, keď vo finále porazili 2:0. V roku 1995 vyhrali pohár konfederácií keď zdolali vo finále Argentínu 2:0. Na Majstrovstvách sveta vo futbale sa predstavili šesťkrát a najďalej sa dostali do štvrťfinále v roku 1998.
Hráči.
Nasledujúci hráči boli povolaní na prípravne zápasy proti Holandsku a Srbsku.
"Aktuálne k 29. marcu 2022"
Krieda (hornina)

Krieda je usadená hornina, drobivý, pórovitý a slabo spevnený ekvivalent vápenca, vyznačujúci sa vysokým stupňom čistoty, s obsahom uhličitanu vápenatého až nad 90 %.
Vznik.
Krieda vzniká rozpadom schránok mikroskopických morských organizmov. Najčastejšie ich tvoria odumreté planktonické foraminifery a hlavne kokolity (schránky rias radu "Coccolithophoridaea") ale tiež aj iné organické zvyšky. Tieto organizmy mali pôvodne kalcitovú a nie aragonitovú schránku. Keďže kalcit je stabilný a nepodlieha v bežných pripovrchových podmienkach premenám, nedošlo k jej výraznejšej diagenetickej premene a v dôsledku platformného režimu nebola litifikovaná na vápenec
Najznámejšie súvrstvia kriedy vznikali v druhohorách a dali i pomenovanie jej najmladšiemu obdobiu kriede. Usadzovanie kriedy pokračovalo aj do spodného paleogénu. Krieda vznikala väčšinou v pomerne plytkých (epikontinentálnych) moriach, v hĺbkach do 300 m. Miestami krieda postupne prechádza do pieskovcov, ktoré tvorili okraje paniev. Hornina podobného zloženia sa môže vyzrážať v jazerách a je označovaná ako jazerná krieda.
V kriedach sa bežne nachádzajú rohovce a pazúriky. Sú to tmavé oválne útvary nepravidelného tvaru, ktoré vznikali vylúhovaním SiO2 hmôt v hornine kyselinou kremičitou a spätným vyzrážaním týchto roztokov na iných miestach, často okolo ihlíc skamenelých ježoviek. Môže tiež obsahovať vylúhovaný pyrit a ďalšie minerály. Niekedy sa v nej nachádza i prímes glaukonitu, ktorý ju môže zafarbiť do zelena.
Vlastnosti.
Krieda je nespevnená hornina, bielej alebo svetlo sivej farby. V porovnaní s ílmi, s ktorými často vyskytuje je viac odolná voči zosúvaniu a môže preto vytvárať strmé útesy. Takéto sa vyskytujú napr. v oblasti Doveru v prielive La Manche. Krieda je značne pórovitá a môže preto zadržiavať pomerne veľký objem podzemnej vody, môže byť teda prirodzeným zdrojom pitnej vody. Pórovitosť kriedy má význam aj pri vyhľadávaní ložísk ropy, pretože v jej póroch sa môžu hromadiť aj kvapalné uhľovodíky akými je aj ropa. 
Využitie.
Krieda sa ťaží od praveku na rozličné účely. Používa sa na neutralizáciu kyslých pôd, ako plnidlo v chemickom priemysle. Využíva sa tiež na výrobu písacej kriedy.
Výskyt.
Krieda sa nachádza hlavne v slabo spevnených alebo nespevnených súboroch uhličitanov. Takéto sa nachádzajú v platformných oblastiach Západnej Európy, kde sa usadzovali hlavne vo vrchnej kriede a miestami aj spodnom paleogéne.
Krieda je známa najmä z hornín vrchnej kriedy Britských ostrovov, severného Francúzska ale aj Belgicka, Holandska, Dánska (Møns Klint) a Nemecka (Rujana).
Arno Allan Penzias

Arno Allan Penzias (* 26. apríl 1933, Mníchov, Nemecko – † 22. január 2024, San Francisco, USA) bol americký fyzik a rádioastronóm.
Od roku 1975 člen United States National Academy of Sciences a American Academy of Arts and Sciences. V roku 1990 sa stal členom National Academy of Engineering.
V roku 1978 dostal spolu s Robertom Woodrowom Wilsonom obdržal Nobelovu cenu za fyziku za objav reliktového žiarenia. V tom roku dostal Nobelovu cenu aj Piotr Leonidovič Kapica, ktorého práca s týmto objavom nesúvisela.
Robert Woodrow Wilson

Robert Woodrow Wilson (* 10. január 1936, Houston, Texas, USA) je americký astronóm.
V roku 1978 dostal spolu s Arnom Allanom Penziasom Nobelovu cenu za fyziku za objav reliktového žiarenia.
Vyštudoval Rice University v Houstone a California Institute of Technology v Pasadene, kde získal v roku 1962 doktorát. V rokoch 1963 – 1976 pracoval v Bell Labs v New Jersey, kde začal spolupracovať s Arnom Penziasom.
Hydroxid vápenatý

Hydroxid vápenatý alebo hasené vápno Ca(OH)2 je ľahký, biely beztvarý prášok alebo biela kryštalická látka, ktorá je takmer nerozpustná vo vode s rastúcou teplotou rozpustnosť ešte klesá. Vodný roztok hydroxidu vápenatého sa nazýva vápenná voda, vodná suspenzia hydroxidu vápenatého sa nazýva vápenné mlieko. Hydroxid vápenatý patrí medzi silné zásady. Pri 512 ° C sa rozkladá na oxid vápenatý a vodu. V roztoku reaguje s kyselinami za vzniku vápenatých solí a na vzduchu reaguje s oxidom uhličitým za vzniku uhličitanu vápenatého. Vyrába sa reakciou páleného vápna (oxidu vápenatého) s vodou alebo reakciou vápnika s vodou. Hydroxid vápenatý sa používa v stavebníctve pri výrobe malty. Hydroxid sodný tvorí s hydroxidom vápenatým sulfátové vápno, ktoré sa používa na ponorkách a kozmických lodiach na odstránenie vydychovaného oxidu uhličitého.
Príprava haseného vápna.
Hasené vápno sa pripravuje reakciou oxidu vápenatého s vodou. Pri tejto reakcii sa uvoľňuje veľké teplo.
Vlastnosti Ca(OH)2 – vo vode je hydroxid vápenatý málo rozpustný. Rozpustená časť hydroxidu vápenatého sa štiepi na:
Používa sa v stavebníctve pri príprave malty.
Reakcia tvrdnutia malty.
CO2 prítomný vo vzduchu reaguje s hydroxidom vápenatým za vzniku uhličitanu vápenatého a voda sa vyparuje.
Ďalej sa používa v cukrovarníctve pri čírení cukrovej šťavy, pri bielení obytných priestorov a na dezinfekciu.
Paraná (rieka)

Paraná je druhá najväčšia rieka Južnej Ameriky. Rieka preteká Brazíliou (štáty São Paulo, Mato Grosso do Sul, Paraná) a Argentinou (provincie Misiones, Corrientes, Entre Ríos, Santa Fe, Buenos Aires) a čiastočne tiež tvorí štátnu hranicu oboch zemí s Paraguajom. Je približne dlhá. 
Povodie má rozlohu približne .
Vodný režim.
Zdroj vody je dažďový a režim povodňový. Priemerný ročný prietok vody na dolnom toku činí približne /s, maximálny /s a minimálny 7 000 až /s. Najvyšší je od januára do mája, kedy nastávajú letné dažde v hornej časti povodia. Druhé najvyššie obdobie prichádza od júna do augusta, kedy pre zmenu zimné dažde prinášajú zrážky v dolnej časti povodia. Celkový ročný odtok do oceánu činí približne a spolu s riekou Uruguaj dosahuje . Rieka tiež unáša veľa pevných častíc (až 150  mil. ton za rok). Jej kalná voda je badateľná na otvorenom mori do vzdialenosti 100 až od brehu.
"V niektorých rokoch prietok a výška hladiny presiahli obvyklé hodnoty:"
Inteligentná plastelína

Inteligentná plastelína alebo Silly Putty alebo Nutty Putty je obchodný názov pre skupinu výrobkov z tzv. silikónových polymérov. Vlastníkom obchodných známok je americká firma "Crayola". Využitie má hlavne ako hračka, aj keď sa využíva aj v medicíne pri rehabilitačných cvičeniach. Niekedy sa pre adhézne vlastnosti používa aj ako dočasné lepidlo. Hlavnou vlastnosťou je vysoká viskozita a elasticita meniaca sa v závislosti od rýchlosti mechanického zaťaženia. 
Na Slovensku sa používa ako hračka určená najmä pre dospelých. Dá sa použiť ako antistresová pomôcka, ako zábavka do kancelárie a domácnosti.
Charakteristika.
Inteligentná plastelína sa povrchovo podobá na normálnu plastelínu, má však iné fyzikálne vlastnosti v závislosti od druhu. Môže sa trhať, lámať, trieštiť, lepiť, naťahovať, tiecť, pružiť, meniť farby, priťahovať magnetom alebo aj luminiscenčne svietiť.
Umožňuje tiež pohltiť a vrátiť pohybovú energiu - prejavom je pružnosť, spevňovanie a krehnutie, naťahovanie ako guma, trhanie s efektom trhania papiera alebo s efektom prerezania. Existujú aj varianty ktoré môžu meniť farbu v závislosti od teploty alebo majú magnetické vlastnosti. 
Niektoré varianty majú vzhľad roztaveného kovu, tento efekt je vytvorený vďaka pridaniu malých kúskov kovu do plastelíny.
Bratislavské hudobné slávnosti

Bratislavské hudobné slávnosti sú najvýznamnejším a najprestížnejším medzinárodným festivalom na Slovensku, ktorý sa koná od roku 1964. Od roku 1973 sú Bratislavské hudobné slávnosti jediným slovenským reprezentantom v európskej asociácii festivalov EFA, ktorá sídli v Bruseli.
Organizuje ho predovšetkým Slovenská filharmónia, čestnou prezidentkou BHS je Edita Gruberová. Konajú sa každoročne, dva týždne na prelome septembra a októbra, počas ktorých zaznievajú desiatky symfonických a komorných koncertov.
Pamätné víťazstvá slovenského národného futbalového mužstva

Toto je zoznam pamätných víťazstviev slovenského národného futbalového mužstva.
1. Kvalifikácia na Majstrovstvá Európy 1996
Hlavný tréner: Jozef Jankech
2. Kvalifikácia na Majstrovstvá sveta 1998
Hlavný tréner: Jozef Jankech
3. priateľský
Hlavný tréner: Jozef Jankech
4. priateľský
Hlavný tréner: Dušan Galis
5. priateľský
Hlavný tréner: Dušan Galis
6. Kvalifikácia na Majstrovstvá Európy 2008
Hlavný tréner: Dušan Galis
7. Kvalifikácia na Majstrovstvá sveta 2010
Hlavný tréner: Vladimír Weiss
8. Kvalifikácia na Majstrovstvá sveta 2010
Hlavný tréner: Vladimír Weiss
9. Kvalifikácia na Majstrovstvá sveta 2010
Hlavný tréner: Vladimír Weiss
Režim dlhodobého spánku

Pri vypnutí počítača sa odpojí napájanie pamäťe RAM čím sa jej obsah vymaže a pri zapnutí sa musí opäť zavádzať celý systém. 
Režim dlhodobého spánku alebo hibernácia je uloženie obsahu operačnej pamäte (RAM) na pevný disk, kde ostane zachovaný aj po vypnutí. Pri nasledujúcom zapnutí počítača sa tieto údaje skopírujú späť do RAM a tým sa uvedie počítač do stavu pred vypnutím. 
Skopírovanie je oveľa rýchlejšie ako spúšťanie systému nanovo. Rýchlosť závisí hlavne od veľkosti RAM, čím väčšia, tým viac údajov treba skopírovať. Režim dlhodobého spánku potrebuje toľko voľného miesta na HDD aká je veľká RAM, keďže celý jej obsah sa tam musí skopírovať.
Miesto sa automaticky vyhradí pri povolení režimu dlhodobého spánku v správe napájania.
Ďalšou výhodou je možnosť nechať otvorené programy, napríklad rozpísaný textový súbor, či internetové okná alebo rozohrané hry, po zapnutí sa všetko vráti do pôvodného stavu (všetko ostane spustené a bez zmeny).
Pri použití tohto režimu však vzniká aj riziko. Nesmie sa napríklad meniť hardvérová konfigurácia systému (s USB si systém poradí), odpojenie či pridanie zariadenia v spánku je to isté ako pri zapnutom PC, a rovnako aj ďalšie veci ktoré sa nesmú robiť pri zapnutom PC.
Nefunguje pri systémoch FAT32 a starších - takže momentálne je podpora len NTFS.
Slovensko v Kvalifikácii na Majstrovstvá sveta vo futbale 2010

Slovensko hralo v tretej európskej kvalifikačnej skupine o postup na Majstrovstvá sveta vo futbale 2010 v Juhoafrickej republike. Táto skupina, ako aj ostatné európske, bola vyžrebovaná 23. novembra 2007 v juhoafrickom meste Durban v zložení: Česko (pred žrebom bolo v 1. výkonnostnom koši), Poľsko (2. kôš), Severné Írsko (3. kôš), Slovensko (4. kôš), Slovinsko (5. kôš) a San Maríno (6. kôš). Dátum zápasov bol dohodnutý 16. januára 2008 v Bratislave, avšak FIFA na zasadnutí výkonného výboru presunula hrací termín z 19. augusta 2009 o týždeň skôr, na 12. augusta.
Tabuľka.
"(Pozn.: Aktualizované k 16.októbru 2009)"
Slovensko vs Severné Írsko.
1. zápas
Slovinsko vs Slovensko.
2. zápas
San Maríno vs Slovensko.
3. zápas
Slovensko vs Poľsko.
4. zápas
Česko vs Slovensko.
5. zápas
Slovensko vs San Maríno.
6. zápas
Slovensko vs Česko.
7. zápas
Severné Írsko vs Slovensko.
8. zápas
Slovensko vs Slovinsko.
9. zápas
Poľsko vs Slovensko.
10. zápas
Voľby do Európskeho parlamentu na Slovensku v roku 2009

Voľby do Európskeho parlamentu v roku 2009 prebehli v 27 štátoch Európskej únie 4.-7. júna 2009. Na Slovensku sa uskutočnili 6. júna 2009. Slovensko si volilo 13 zo 736 poslancov.
Výsledky.
Volieb sa zúčastnilo 16 politických strán, alebo volebných koalícií. Pôvodne ich však bolo 17. Rómska iniciatíva Slovenska stiahla svoju kandidatúru. Účasť voličov dosiahla 19,64%, čo bola najnižšia účasť v Európskej únii. Úplné výsledky sú v nasledovnej tabuľke:
Poslanecké mandáty.
Za poslancov Európskeho parlamentu boli zvolení:
Juan Díaz de Solís

Juan Díaz de Solís (* 1470, Lebrija, Španielsko – † 20. január 1516, východne pobrežie La Plata) bol španielsky moreplavec, kartograf a objaviteľ.
Životopis.
Narodil sa pravdepodobne v Lebriji v provincii Sevilla, hoci niektorí autori uvádzajú, že sa narodil v Portugalsku v rodine andalúzskych emigrantov.
Do roku 1505 pracoval v službách portugalského kráľa Manuela I. ako kartograf v Casa da Índia. Neskôr sa zúčastnil objaviteľských ciest na Yucatán v rokoch 1506-1507 a do Brazílie v r.1508, ako navigátor. Po smrti Ameriga Vespucciho v roku 1512 získal hodnosť "piloto mayor" (najvyšší kormidelník kráľovskej obchodnej spoločnosti pre Ameriku) Casa de Contratación. 
Dva roky po jeho vymenovaní do tejto hodnosti pripravil výpravu s cieľom prebádať južnú časť nového kontinentu a nájsť západnú cestu do Indie.
8. októbra 1515 vyplával s tromi karavelami zo španielskeho mesta Sanlúcar de Barrameda na more. Plavil sa pozdĺž východného pobrežia Južnej Ameriky až k ústiu La Plata, kde sa vybral plaviť proti prúdu. Pristál na východnom pobreží rieky, neďaleko sútoku riek Paraná a Uruguaj. S dvomi dôstojníkmi a siedmimi námorníkmi vystúpil na breh. Tam ich napadli domorodci a takmer všetkých zabili. Jediný, kto prežil, bol 14 ročný plavčík Francisco del Puerto, ktorého vyslobodil až o desať rokov ďalší objaviteľ, Sebastian Caboto. Túto udalosť umelecky spracoval vo svojom románe "El entenado" argentínsky spisovateľ Juan José Saer, podľa krátkej zmienky o tejto udalosti od historika Jose Luis Busanicha (1892-1959) v jeho diele "Historia Argentina".
Brian Wilson

Brian Wilson môže byť:
Veterné

Veterné môže byť:
Chlórnan sodný

Chlórnan sodný (NaClO) je sodná soľ kyseliny chlórnej.
Vlastnosti.
Je to žltozelená, číra alebo slabo zakalená kvapalina. Samovoľne sa rozkladá, čím sa znižuje obsah aktívneho chlóru. Rozklad urýchľuje teplo, svetlo a katalytický účinok kovov (nikel, meď, železo, atď.). Má leptavý účinok na pokožku. 
Príprava.
Chlórnan sodný sa pripravuje zavádzaním plynného chlóru do studeného zriedeného roztoku hydroxidu sodného, za vzniku chlórnanu sodného a chloridu sodného.
Tento proces prebieha aj pri priemyselnej výrobe prostredníctvom elektrolýzy roztoku chloridu sodného. Na anóde sa vytvára priamo plynný chlór:
Pri nízkom pH vzniknutý chlór priamo vytvára vo vodnom roztoku molekuly kyseliny chlórnej, ktorá disociuje na chlórnanové anióny:
Teplota roztoku sa musí udržiavať pod 40 °C , aby sa predišlo tvorbe chlorečnanu sodného.
Použitie.
Roztok chlórnanu sodného, bežne známy ako bielidlo, sa často používa ako dezinfekčný prostriedok alebo bieliace činidlo. V domácnosti sa s koncentráciou 4,9 ml/100ml používa ako čistiace a dezinfekčné prostriedky Domestos alebo Savo (aj na dezinfekciu pitnej vody). Komerčné roztoky vždy obsahujú značné množstvo chloridu sodného ako hlavného vedľajšieho produktu, ako je vidieť z vyššie uvedenej rovnice. 
Bezpečnosť.
Chlórnan sodný nie je výbušný ani horľavý, ale pri rozklade sa uvoľňuje kyslík, ktorý podporuje horenie. Má dráždivé účinky na pokožku a sliznicu, ktoré sa zvyšujú v závislosti na uvoľnení chlóru. Nie je vylúčený vznik kožnej precitlivenosti. Pri práci treba používať osobné ochranné pomôcky (plášť, pogumovaná zástera), na ochranu očí štít alebo okuliare, gumové rukavice. Proti vdychovaniu sa doporučuje použiť ochrannú masku so žltým filtrom V. V styku s kyslými látkami, ako aj pôsobením vzdušného CO2 sa uvoľňuje nestabilná kyselina chlórna, ktorá sa rozkladá na chlór a kyslík. Uvoľnený chlór silne dráždi pokožku a sliznicu a pri vdýchnutí dostatočnej koncentrácie môže spôsobiť smrť.
A-ha

a-ha je nórska hudobná skupina, známa predovšetkým v 80. rokoch. Svoj najväčší komerčný úspech táto kapela získala v roku 1985 vydaním svojho debutového albumu a singlu. Album "Hunting High and Low" sa dostal v americkom rebríčku časopisu Billboard na 15. pozíciu a singel „Take on Me“ sa stal medzinárodnou jednotkou. V tomto roku bola skupina nominovaná na cenu Grammy v kategórii "Best New Artist". Album "Hunting High and Low" patril medzi najlepšie predávané albumy roku 1986. Medzi ich ďalšie známe hity patria skladby „The Sun Always Shines on T.V.“ (1985), „Hunting High and Low“ (1986) či „Stay on These Roads“ (1988). V roku 1994 skupina a-ha prerušila svoje účinkovanie, no v tomto istom roku bolo na celom svete predaných 20 miliónov jej albumov. V roku 1998 po vystúpení na "Nobel Peace Prize Concert" sa skupina vrátila do nahrávacieho štúdia aby v roku 2000 vydala album "Minor Earth Major Sky", po ktorom nasledovalo koncertné turné. V roku 2000 skupina dosiahla predaj 36 miliónov albumov. V roku 2002 skupina vydala svoj siedmy album "Lifelines". Album "Analogue" z roku 2005 je certifikovaný striebrom a v Spojenom kráľovstve je najúspešnejším od vydania albumu "East of the Sun, West of the Moon". Ich deviaty album, "Foot of the Mountain", bol vydaný 13. júna 2009.
História.
Formácia.
Trio zložené zo speváka Mortena Harketa, gitaristu Paula Waaktaar-Savoya (v tom čase známeho ako Pål Gamst až do roku 1994) a keyboardistu Magne Furuholmena (známeho ako "Mags") vzniklo v roku 1982 a členovia sa rozhodli opustiť Nórsko, odísť do Londýna, aby skúsili uspieť v hudobnom biznise.
Rozmýšľali o názve kapely a zameriavali sa hlavne na nórske slová, ktoré ľudia mohli povedať aj v angličtine. Tento nápad hodili za hlavu, no však v tej chvíli Morten zazrel pieseň "A-Ha" vo Waaktaarovom zošite s pesničkami. "Bola to príšerná pesnička ale názov bol skvelý," hovorí Morten.
V Londýne si vybrali štúdio hudobníka,producenta a ich budúceho manažéra Johna Ratcliffa, pretože súčasťou jeho vybavenia bol Space Invaders machine. Joh Ratcliff ich predstavil jeho manažérovi, Terrymu Slaterovi a potom, po pár stretnutiach, A-Ha zvolili Tatcliffa za ich manažéra. Slater a Ratcliff založili T.J Managment. Ratcliff sa zaoberal s technickými a hudobnými aspektmi a Slater pôsobil ako medzinárodný obchodný manažér kapely a spojka s riaditeľstvom Warner Brothers' v Los Angeles.
Vyšné Kamence

Vyšné Kamence je časť obcí Terchová, vzdialená asi 2 km, a Belá, vzdialená asi 5 km. Rozdeľuje sa na 2 časti - osada Vyšní Petrovia a Podolina. Cez dedinu preteká rieka Varínka. Patrí k vstupom do turistickej oblasti Sokolie – Obšívanka – Tiesňavy v pohorí Malá Fatra. V dedine sú rozšírené ubytovacie služby. Nachádza sa tu aj továreň na výrobu gumárenských výrobkov.
Palác Drottningholm

Drottningholm je kráľovský letný zámok nazývaný aj Versailles severu, rozložený na kráľovninom ostrove "Lovön" v jazere Mälaren, na predmestí metropole Štokholmu, Švédsko. Je súkromnou rezidenciou švédskej kráľovskej rodiny od roku 1981. 
Palác je od roku 1991 zapísaný na zozname svetového dedičstva UNESCO. Okrem častí, ktoré používa kráľovská rodina, je palác spolu s parkom prístupný pre verejnosť.
Dejiny zámku.
Stavba bola zahájená v roku 1681. Zámok na ostrove Lovön je tiež jedným z mála historických miest, kde dominovali najmä ženy. 
"Drottningholmské divadelné múzeum" každoročne v lete uvádza súbor opier. Barokové divadlo z 18. storočia nebolo používané veľa rokov, až v druhej polovici 20. storočia sa do neho vrátili herci. Takmer všetko vybavenie je pôvodné, herci nosia dobové šaty a orchester používa kópie hudobných nástrojov z 18. storočia. V divadle používajú pôvodné stroje na tvorbu hromu a efektov deus ex machina. Pre interiér divadla boli z bezpečnostných dôvodov navrhnuté špeciálne elektrické žiarovky, ktoré poblikávajú ako sviečky.
V zámockom parku so symetrickými zrkadlovými architektonickými prvkami sa nachádzajú manieristické sochy od Adriana de Vries z Valdštejnskej záhrady na Malej Strane v Prahe, ktoré si odviezli Švédi ako vojnovú korisť.
Monte San Giorgio

Monte San Giorgio je zalesnená hora () v švajčiarskom kantóne Ticino južne od Luganského jazera. 
Je považovaná za najbohatšie nálezisko morských fosílií z doby stredného triasu. V roku 2003 bola zapísaná na zoznam svetového dedičstva UNESCO.
Rational Unified Process

Rational Unified Process (ďalej RUP) je metodika vývoja softvéru vytvorená spoločnosťou Rational Software Corporation. Metodika RUP vychádza z kolekcie osvedčených praktík a postupov pri vývoji softvéru. Je použiteľná pre akýkoľvek rozsah projektu, no vďaka vysokej rozsiahlosti RUPu je vhodné prispôsobiť metodiku špecifickým potrebám. RUP je vhodnejší skôr pre rozsiahlejšie projekty a väčšie vývojárske tímy, keďže kladie dôraz na analýzu a návrh, plánovanie, riadenie zdrojov a dokumentáciu. Pre menšie projekty je vhodnejšie použiť niektorú z menej formalizovaných metodík ako napríklad Extreme Programming.
Architektúra.
RUP definuje štyri základné fázy vývoja, ktoré sú z časového hľadiska organizované do iterácii. Po skončení každej fázy sa vykonáva hodnotenie dosiahnutých cieľov danej fázy (milestone).
Najlepšie praktiky (Best Practices).
Metodika obsahuje takzvané „best practices“, čo sú praktiky užitočné pri realizácii vývoja softvéru, založené na dlhodobých skúsenostiach v tejto oblasti. Tieto praktiky sú v rámci metodiky podporované rôznymi nástrojmi pre automatizáciu špecifických procesov vývoja softvéru. Patria sem:
Iteratívny prístup zavádza rozdelenie projektu do časových úsekov (iterácií), pričom po skončení iterácie by mala byť dostupná spustiteľná verzia. (Aldorf, 2008) popisuje nasledujúce výhody: 
Cieľom správy požiadaviek v metodike RUP je aktívny zber a dokumentácia požiadaviek, ktorý prebieha medzi zadávateľom a dodávateľom. Umožňuje tak spresňovanie zadania v priebehu celého projektu, čo opäť znižuje riziko neúspechu projektu.
Komponentová architektúra je založená na použití komponent – zložiek architektúry, ktoré sú nezávislé, vymeniteľné a teda pomáhajú zvládať zložitosť systému a umožňujú znovupoužiteľnosť komplexnejších častí systému.
Využitie vizuálneho modelovania vychádza z predpokladu, že človek lepšie chápe systém, ktorý si zjednoduší do menších modelov, pričom abstrahuje od nedôležitých vlastností daného modelu. RUP využíva k modelovaniu štandardný modelovací jazyk UML, čo prináša jednoduchšiu štandardizovanú komunikáciu v rámci tímu, ale i pri komunikácii so zákazníkom a zvyšuje konzistenciu projektu.
V minulosti sa už na mnohých projektoch ukázalo a stále sa potvrdzuje, že nájdenie a odstránenie problémov v neskorších fázach projektu je niekoľkonásobne drahšie než v úvodných fázach vývoja (Patton, 2002), preto RUP presadzuje kontrolu kvality a testovanie od počiatku projektu.
Hlavnou úlohou správy zmien je riadenie verzovania produktu, bez ktorého by vývoj v rámci viacerých tímov mohol prepadnúť do chaosu. V RUPe sa touto výzvou zaoberá disciplína – riadenie zmien a konfigurácie.